اس زمانہ کو یاد کرتے ہوئے اب بھی اپنی ہستی کو بھول جاتا ہوں جب کہ چھ سال کی عمر میں میں نے تاجدارِ مدینہ صل اللہ علیہ وآلہٖ وسلم کے دیدارِ حق نگار سے دل کی آنکھوں کو عالمِ رویا میں منور پایا ( اللہم صل علیٰ محمد و علیٰ آل محمد و بارک وسلم ) ۔ صبح کا سہانا وقت ہے جبکہ میں اور میرے بڑے بھائی مولوی محمد عبد الرحیمؒ صاحب بابا جنگو شہید کی مزار والی ڈھیری کے جنوبی دامن میں ایک کیری کے درخت کے نیچے سِن سے بنی ہوئی ایک پست قد کی چارپائی پر کسی کے انتظار میں بچشمِ راہ ہیں بلکہ ہمہ تن چشم بن کر بیٹھے ہوئے ہیں ۔
Entity: محمد — Type: /person/actor, /person/author, /person